stanford-oval/wikipedia huggingface dataset:
מזון אלים

ערך זה עוסק בספר מאת הרברט ג'ורג' ולס. אם התכוונתם למזון האלים מהמיתולוגיה היוונית, ראו .
| --- | --- |

 מידע כללי
 מאת:  הרברט ג'ורג' ולס
 שפת המקור:  אנגלית
 סוגה:  מדע בדיוני
 מקום התרחשות:  אנגליה 
 הוצאה
 הוצאה:  הוצאת מקמילן 
 תאריך הוצאה:  1904
 קישורים חיצוניים
 הספרייה הלאומית:  002378664, 001227315, 001227303
 
מזון אלים (באנגלית: The Food of the Gods and How It Came to Earth) הוא רומן בדיוני שחיבר הרברט ג'ורג' ולס ושראה אור בשנת 1904. הספר נוגע בדילמות המוסריות והחברתיות הנובעות משינוי גנטי באמצעות מזון. הנחת היסוד של הסיפור היא כי יצורים חיים צעירים (כולל בני אדם) אינם גדלים באופן רציף אלא יש הפסקות בתהליך הגידול - אולם מזון מיוחד שהומצא בידי מדענים בתחילת הספר יכול לבטל את ההפסקות האלה ואז היצור מגיע לממדים ענקיים. בתחילה, מביאה דליפה בלתי מתוכננת של המזון להופעת צרעות ענקיות שכל אחת מהן היא בגודל ציפור ועקיצתן קטלנית. גיבורי הספר מצליחים להשמיד את הצרעות, אך באנגליה מופיעים יותר ויותר יצורים ענקיים מסוגים שונים - ובסופו של דבר, בני אדם ענקים. בחלקו האחרון של הספר נהפכים הענקים למיעוט נרדף הסובל מניצול, רדיפה ודעות קדומות. דמגוג המכנה עצמו "ג'ק קוטל הענקים" מנהל מערכת בחירות שעיקרה הסתה נגד הענקים, נבחר כראש ממשלת בריטניה ומתחיל בפעולה נגד הענקים. ענק אחד נהרג בירי המשטרה והצבא אך הענקים האחרים עומדים על נפשם ובסיום הספר הופכת לונדון לשדה קרב במלחמה בין הענקים לבין בני האדם "הרגילים".
הספר ראה אור בתרגום לעברית בשנת 1913 בעיבוד א"א עקביא, ובשנת 1952 בהוצאת יזרעאל, גם כן בעיבוד א"א עקביא. בשנת 2004 יצא בהוצאת אסטרולוג ב"סדרת מופת" בתרגום חנה גולדשמידט.
ערך זה הוא קצרמרבנושא ספרים. אתם מוזמנים לתרום לוויקיפדיה ו.
מזון אקזוטי

ערך זה עוסק בסוג של חלקיק פיזיקלי. אם התכוונתם לסגנונות בישול אקזוטיים, ראו .
מזון אקזוטי, בפיזיקת חלקיקים, הוא מזון (בוזון המגיב עם הכוח הגרעיני החזק), שאינו מכיל בדיוק זוג קווארק ואנטי-קווארק אחד.
נכון להיום, קיימת הוכחה ניסויית לקיום מזון אקזוטי אחד בלבד, הטטראקווארק. הוא מורכב משני זוגות קווארק ואנטי-קווארק.
ההרכב של מזונים אקזוטיים מוגבל בגלל העובדה שמספר הקווארקים והאנטי-קווארקים הכולל חייב להיות מאוזן (אם לא היה הדבר כך, החלקיק היה פרמיון), ומכיוון שעל כל המזונים להיות "נטולי צבע", מה שיכול להתקיים אך ורק אם הקווארקים מופיעים בשלישייה, כאשר כל קווארק מופיע בצבע אחר (כלומר, קווארק אדום, קווארק ירוק וקווארק כחול כולם נוכחים), או כזוג קווארק ואנטי-קווארק (כלומר, קווארק אדום, ואנטי-קווארק אנטי-אדום).
הקיום האפשרי של מזונים אקזוטיים הועלה כבר בראשית שנות ה-70, כיוון שהוא השלכה מיידית של כרומודינמיקה קוונטית (תורת השדות הקוונטית המתארת את ההאדרונים). מזונים אקזוטיים היפותטיים אחרים כוללים כדור גלואונים, ללא קווארקים ולנטיים אך גלואון אמיתי אחד (או יותר), והיברידים המורכבים מזוג קווארק ואנטי-קווארק ולנטי אחד ומעלה, ובנוסף גלואון אמיתי אחד ומעלה.
| חלקיקים בפיזיקה |
| --- | --- | --- |
| חלקיקים יסודיים | חלקיקים יסודיים |  |
| בוזונים | בוזוני כיול (פוטון • גלואון • בוזון W+ • בוזון W- • בוזון Z0) • בוזון היגס |  |
| קווארקים | למעלה (קווארק • אנטיקווארק) • למטה (קווארק • אנטיקווארק) • קסום (קווארק • אנטיקווארק) • מוזר (קווארק • אנטיקווארק) • עליון (קווארק • אנטיקווארק) • תחתון (קווארק • אנטיקווארק) |  |
| לפטונים | אלקטרון • פוזיטרון • מואון • אנטימואון • טאו • אנטיטאו • ניוטרינו • אנטיניוטרינו • ניוטרינו אלקטרוני • אנטיניוטרינו אלקטרוני • ניוטרינו מואוני • אנטיניוטרינו מואוני • ניוטרינו טאואוני • אנטיניוטרינו טאואוני |  |
| חלקיקים מורכבים | חלקיקים מורכבים |  |
| באריונים | נוקליאונים (פרוטון • נייטרון) • אנטיפרוטון • אנטינייטרון • היפרונים • באריון אקזוטי (פנטאקווארק) • הפטאקווארק • הקסאקווארק |  |
| מזונים | פאיון • קאון • אטא • פי • מזון D • מזון J/psi • מזון B • אופסילון • מזון אקזוטי (טטראקווארק) • Y(4140) |  |
| לא האדרונים | גרעין האטום • אטום • מולקולה • אטומים אקזוטיים (אנ') (מואוניום) |  |
| חלקיקים היפותטיים | חלקיקים היפותטיים |  |
| בוזונים | גרביטון • מזון אקזוטי • כדור גלואונים |  |
| פרמיונים | באריון אקזוטי |  |
| שותפי על | גרביטינו • לא גאוג'ינואים (ניוטרלינו • צ'רג'ינו) |  |
| אחרים | טכיון • מונופול מגנטי • פראון |  |
מונטנגרו במלחמת העולם הראשונה

| --- | --- |
דגל מונטנגרו
 צד בעימות:  חלק ממדינות ההסכמה
 תאריך כניסה לעימות:  יולי 1914
 העילה למלחמה:  פלישת האימפריה האוסטרו הונגרית לסרביה
 תאריך סיום העימות:  נובמבר 1918
 אירועי הסיום:  שחרור מונטנגרו ושטחים כבושים בסרביה על ידי מדינות ההסכמה
 ראש המדינה בפועל:  ניקולה הראשון
 מפקדים בולטים:  גנרל ינקו ווקוטיץ'
 נתוני הצבא
 צבא סנג'ק (דיוויזיה אחת):  לא ידוע (בערך בגודל של גייס)
 תוצאות המלחמה
 אבדות בנפש:  ~3,000
 
מונטנגרו שנפגעה באורח קשה במהלך מלחמת העולם הראשונה לחמה לצד מדינות ההסכמה. בטרם המלחמה כמו גם במהלכה, ואף לאחריה, סרביה ומונטנגרו היו בעלות ברית קרובות מאוד. ולכן, עם הפלישה הראשונה של צבא האימפריה האוסטרו הונגרית לשטחי סרביה, מונטנגרו הכריזה מיד מלחמה נגד מעצמות המרכז. האימפריה האוסטרו הונגרית שלחה כוח נפרד למונטנגרו כדי שיפלשו לשטחה וימנעו מצבאותיהם של סרביה ומונטנגרו להיפגש ולשתף פעולה. כוח הצבא של מונטנגרו הדף את ההתקפה בהצלחה וממרומי הר לובצ'ן המבוצר צבא מונטנגרו הפגיז את העיר קוטור (היום חלק משטח מונטנגרו) שהייתה אז בשליטת האויב. ב-10 באוגוסט 1914 מונטנגרו תקפה בהצלחה את הביצורים האוסטריים אך לא ניצלה בהמשך את היתרון שהושג בזכות מתקפה זו.
צבא מונטנגרו השתתף במתקפות מנע נגד צבא האויב בשטח בוסניה שיזמה סרבייה אך מתקפות אלה נהדפו בקלות על ידי מעצמות המרכז. בפלישה השנייה של האימפריה האוסטרו הונגרית לשטחי סרביה מונטנגרו הדפה בהצלחה את המתקפות וצבאה השתתף בניסיון לשחרור סרייבו שלא הצליח לבסוף. במהלך הפלישה השלישית הצבא המונטנגרי נכנע כנגד כוח גדול מאוד והאימפריה האוסטרו הונגרית יחד עם האימפריה הגרמנית הצליחו בכיבוש סרביה. הפלישה למונטנגרו התרחשה בינואר 1916 והיא הסתיימה בניצחון של מעצמות המרכז. החל מה-15 בינואר ועד לאוקטובר 1918, בסמוך לסוף המלחמה, מונטנגרו נשארה תחת כיבוש אוסטרו-הונגרי. המלך, ניקולא, נמלט לאיטליה ומשם לצרפת. שם, בעיר בורדו, התיישבה ממשלת מונטנגרו הגולה. ממשלת סרביה הגולה עברה לאי קורפו שבשליטת יוון.
בתום המלחמה מדינות ההסכמה שחררו את סרביה ומונטנגרו. אספה לאומית בעיר פודגוריצה, לימים בירת מונטנגרו, תפסה את מקומה של הממשלה הגולה. עוד לפני קום האספה, עדיין תחת כיבוש אוסטרו-הונגרי, נחתמה הצהרת קורפו ב-20 ביולי 1917 באי היווני קורפו, שמטרתה הייתה איחוד סרביה ומונטנגרו והקמת ממלכת יוגוסלביה. ב-26 בנובמבר 1918 החל תהליך האיחוד בין המדינות. אף על פי שהמלך ניקולה פעל בשטחה של בעלת ברית של מונטנגרו במלחמה, ניקולס הואשם בניסיון כינון שלום נפרד עם האויב. האספה מצאה אותו אשם, הורידה אותו מתפקיד המלך ואסרה על חזרתו לשטחי המדינה. האספה הכריזה על איחוד עם ממלכת סרביה ב-1 בדצמבר 1918. רבים מתושבי המדינה לא הסכימו עם החלטות האספה ומאוחר יותר באותו חודש התרחשה התקוממות חג המולד. זמן קצר אחרי חתימת ההסכמים הממלכה שאוחדה הפכה לחלק מהמדינה החדשה, ממלכת הסרבים, הקרואטים והסלובנים.
| מדינות במלחמת העולם הראשונה |
| --- | --- | --- |
| מדינות ההסכמה | איטליה • ארצות הברית • בלגיה • האימפריה הבריטית (אוסטרליה • אירלנד • דרום אפריקה • ניו זילנד • קנדה) • יוון • האימפריה היפנית • ליבריה • מונטנגרו • סין • סרביה • פורטוגל • צרפת • רומניה • האימפריה הרוסית • לוקסמבורג |  |
| מעצמות המרכז | האימפריה האוסטרו-הונגרית (הונגריה) • בולגריה • הקיסרות הגרמנית • האימפריה העות'מאנית |  |
מוטי רגב (קצין)

| --- | --- |

מוטי רגב, 1991
 לידה:  27 בנובמבר 1949 (בן 74)
 מדינה:  ישראל 
 השתייכות:   צבא הגנה לישראל
 תקופת הפעילות:  1967–1992 (כ־25 שנים)
 דרגה:   תת-אלוף
 תפקידים בשירות
 מפקד טייסת דורסי הלילה מפקד בסיס פלמחים
 פעולות ומבצעים
   מלחמת ההתשה   מלחמת יום הכיפורים   מלחמת לבנון
 
מרדכי (מוטי) רגב (נולד ב-27 בנובמבר 1949) הוא קצין צה"ל בדימוס בדרגת תת-אלוף, שירת כטייס מסוקים בחיל האוויר הישראלי, פיקד על בסיס פלמחים.
ביוגרפיה

רגב גדל בגני יהודה. התגייס לצה"ל לאחר מלחמת ששת הימים וסיים קורס טיס כטייס מטוסים קלים. הוא עבר הסבה להטסת מסוקי אלואט II ובמהלך מלחמת ההתשה ותקופת המרדפים שירת כטייס בטייסת 125. ב-1972 חזר לבית הספר לטיסה עבר שלב מתקדם במגמת מסוקים ושובץ בטייסת 124 כטייס מסוקי בל 205. הוא לחם במסגרת הטייסת במלחמת יום הכיפורים, השתתף בגיחות רבות של הובלת לוחמים ופינוי פצועים, הן בחזית המצרית והן בחזית הסורית, כולל חילוצו של יוסי בן-חנן ברמת הגולן. לאחר המלחמה המשיך לשרת בטייסת כמפקד גף מבצעים, כקצין אמצעי לחימה וכסמ"ט א', בתקופה בה קלטה את מסוקי הבל 212 ("אנפה"). הוא יצא לארצות הברית בה עבר קורס טייסי ניסוי. בשובו לישראל שירת כטייס ניסוי במרכז ניסויי טיסה. לאחר מספר חודשים מונה למפקד טייסת 123 בבסיס חצרים, טייסת אימון מבצעי שתחת פיקודו של רגב הפכה לטייסת מבצעית. בהמשך עבר הסבה למסוקי יסעור וביוני 1980 מונה למפקד טייסת 118, טייסת יסעורים בתל נוף. במאי 1981 היה חלק ממשלחת חיל האוויר שהביאה בטיסה מאוסטריה לישראל שני מסוקי יסעור שנרכשו מהאוסטרים. השתתף עם הטייסת במלחמת לבנון הראשונה וב-1989 מונה למפקד בסיס פלמחים ושירת בתפקיד עד 1992. במהלך כהונתו קודם לדרגת תת-אלוף ב-1991.
לאחר שירותו הצבאי כיהן רגב כמנכ"ל חברת בטופלסט. הוא מייסד קבוצת "כן ולא" קבוצת רכיבה על אופני טנדם המשלבת לקויי ראייה. בשנת 2016 מוטי התנדב לעזור לעמותת אלמנארה להקים את קבוצת הרכיבה הראשונה שלה על אופני טנדם.
הערות שוליים

↑  אודי עציון, ‏כעבור דקה צלל מסוק הקוברה לים, באתר חיל האוויר הישראלי
ליל השטן

העיר דטרויט, שנפגעה בצורה בלתי-הפיכה כתוצאה מליל השטן.
ליל השטן (באנגלית: Devil's Night) חל ב-30 באוקטובר בכל שנה; ערב לפני ליל כל הקדושים. הלילה הזה קשור לליל השובבות, שמתקיים בחלקים של ארצות הברית כמו פילדלפיה. עם זאת, הוא קשור גם לוונדליזם ולהצתות שפקדו את דטרויט, מישיגן, בשנות ה-90 של המאה ה-20. כמו כן, הוא הוביל לייסוד "ליל המלאכים".
תיאור

ליל השטן התקיים כבר בשנות ה-40 של המאה ה-20. באופן מסורתי, צעירים בעיר עסקו בביצוע מעשים פליליים ושובבים, שכללו בדרך כלל מתיחות קלות עד למעשי ונדליזם קלים (כמו השלכת ביצים על בתים, שפיכת סבון ושעווה על חלונות ודלתות, השארת ירקות רקובים או שקיות בוערות של צואת כלבים בכניסות של בתים וגרימת נזקים לשירותים ציבוריים).
עם זאת, בראשית שנות ה-70 של המאה ה-20, כלל בתוכו הוונדליזם מעשים הרסניים וקטלניים יותר כמו הצתה ושריפה של מבנים וחפצים שונים. מעשים אלו התרחשו בעיקר בעיר הפנימית, אך לעיתים קרובות התרחשו גם בפרוורים שמסביב.
הפשעים הפכו להרסניים יותר בערים כמו דטרויט וכללו מאות מעשי ונדליזם והצתות ב-30 באוקטובר של אותן השנים. ההרס הגיע לשיאו באמצע שנות ה-80 של המאה ה-20, עם למעלה מ-800 הצתות שנגרמו בשנת 1984, עם עלייה משמעותית של הצתות עד שנת 2011. בשנים שלאחר מכן, חלה ירידה בהצתות בעיר.
היחלשות ההצתות

ההצתות שהתרחשו בליל השטן בדטרויט לא דעכו בתחילת שנות ה-90 של המאה ה-20, אלא התגברו ככל שעבר הזמן. לאחר ליל השטן האכזרי בשנת 1994, ראש העיר דאז דניס ארצ'ר הבטיח לתושבי העיר כי לא יהיו יותר הצתות. בשנת 1995 ייסדו אנשי העיירה את "ליל המלאכים", בתאריכים 29–31 באוקטובר. בכל שנה כ-50,000 מתנדבים משוטטים בשכונות בעיר. מתנדבים רבים שמרו על פרופיל גבוה וסיירו בשכונות, תוך שכל פעולה חשודה דווחה באמצעות הטלפונים ומכשירי הרדיו השונים.
לאור הפעילות של המתנדבים ולאור ייסוד "יום המלאכים", ההצתות ומקרי הפשע בעיר ירדו באופן משמעותי. בשנת 2008, נקבע באופן רשמי כי בזכות "ליל המלאכים", אכן ירדו מקרי ההצתות בעיר. באותה השנה, 35,000 אנשים החליטו להצטרף למאבק כנגד ההצתות ומעשי הפשיעה. כתוצאה מהמאמצים, מקרי ההצתות צנחו כבר בעשור הראשון של המאה ה-21. בשנת 2010 מספר ההצתות טיפס ל-169; עלייה של 42 אחוזים בהשוואה לשנה הקודמת. עם זאת, בשנים שלאחר מכן ירד הממוצע שוב.
בשנת 2015 נרשמו כ-52 מקרי הצתות בלבד, שמתוכם רק 24 נחשבו להצתות אפשריות. בשנת 2018 הפסיקו לקיים את "יום המלאכים" היות שהמשאבים שהיו לעיר הוקצו לקיום מסיבות ליל כל הקדושים. באותה השנה, היו חמישה מקרי הצתות בלבד. בעשור השני של המאה ה-21, הייתה ירידה משמעותית במקרי ההצתות, אך בעקבות יום העצמאות שחל ב-4 ביולי, עלה המספר.
בתרבות הפופולרית

בשנת 1989 הוציאה להקת הסקא The Mighty Mighty Bosstones את אלבומה, Devil's Night Out.
בשנת 1993 הוציא הראפר אשאם את שירו "Devil's Night", העוסק בהצתות ובמהומות שהיו בדטרויט.
הסרט "העורב" משנת 1994, עוסק בליל השטן.
אלבום הבכורה של להקת ההיפ-הופ מדטרויט D12, נקרא Devil's Night ובו מופיע גם שיר באותו השם.
ליל השטן הוא שם הפרק השישי בעונה השישית של "מחשבות פליליות".
ליל השטן הוא אחד משמות השירים של הלהקה Motionless in White, שנכלל באלבומה, Infamous.
ליל השטן הוא השם של הפרק הרביעי בתוכנית הטלוויזיה "אימה אמריקאית: המלון". העונה היא העונה החמישית של הסדרה.
ליל השטן הוא השם של הפרק השני בעונה השלישית של "צעקה", מאחר שהאירועים בו מתרחשים בלילה שלפני ליל כל הקדושים.
בסרט "Grosse Pointe Blank" משנת 1997, דבי (מיני דרייבר) מתייחסת לסיבה שבגללה היא גרה עם אביה והיא בגלל שדירתה נשרפה בליל השטן.
אחד מפרקי הסדרה "Flint Town" שנקרא ליל השטן, מתמקד בהצתות ובאירועים שנכללו בלילה הזה.
ראפרים שונים ורבים התכנסו מדי שנה בין השנים 2003–2009 כדי ליצור אלבומים בנושא ליל כל הקדושים בשם "Devilz Nite".
הערות שוליים

↑  Jack Santino, The Hallowed Eve, University Press of Kentucky (1998), Pg. 10.
↑  Neavling, Steve (2019-10-31). "Decades long Devil's Night is dead in Detroit with fires disappearing on Halloween Eve". The Detroit Metro Times.
↑  Published: November 03, 1991 (1991-11-03). "Devil's Night Fires Decline By More Than Half in Detroit, The New York Times, November 3, 1991". New York Times. נבדק ב-2013-10-31.
↑  "City of Detroit Angel's Night Homepage, Accessed July 4, 2007". Ci.detroit.mi.us. אורכב מ-המקור ב-29 באוקטובר 2013. נבדק ב-2013-10-31. {{cite web}}:  (עזרה)
↑  "Detroit fires drop over 3-day Halloween period". Daily Tribune. 2009-11-03. אורכב מ-המקור ב-6 במרץ 2012. {{cite news}}:  (עזרה)
↑  "Angels Night Information - Volunteer - How Do I - City of Detroit MI". angelsnight.org.
↑  ""Devil's Night" Fires Doused in Detroit". CBS. 2008-10-30. נבדק ב-2020-10-01.
↑  "Significant rise in Detroit fires over Halloween weekend 2010". Digital Journal. 2010-11-01.
↑  "Detroit Angels' Night: Data behind this year's record-low fire count". MLive.com. 2012-11-02.
↑  "Detroit officials report 95 fires over three-day Angels' Night period leading up to Halloween". MLive.com. 2013-11-02.
↑  38 fires a 'quiet' Angels' Night in Detroit, says Mayor Duggan's office, mlive, October 31, 2014
↑  Detroit: Halloween eve sees 5 fires, Detroit News, October 31, 2018
↑  Neavling, Steve (2016-07-05). "Devil returns on Fourth of July weekend: 140 fires break out in Detroit". Motor City Muckraker. נבדק ב-2016-07-05.
↑  The Mighty Mighty Bosstones - Devils Night Out, Discogs (באנגלית)
↑  "Hellterskkkelter". AllMusic.
↑  Splash Page, The Crow: 15 Years Of Devil's Night, MTV News (באנגלית)
↑  D12 - Devils Night, Discogs (באנגלית)
↑  Devil's Night, 2010-10-27, נבדק ב-2020-10-17
↑  Motionless In White - Infamous, Discogs (באנגלית)
↑  Devil's Night, 2015-10-28, נבדק ב-2020-10-17
↑  American Horror Story (TV Series 2011– ) - IMDb, נבדק ב-2020-10-17
↑  Devil's Night, 2019-07-08, נבדק ב-2020-10-17
↑  Grosse Pointe Blank (1997) - IMDb, נבדק ב-2020-10-17
↑  Devil's Night, 2018-03-02, נבדק ב-2020-10-17
↑  Various - Devilz Nite 2009, Discogs (בצרפתית)
מוטי שוורץ

| --- | --- |

 לידה:  1 ביוני 1963 (בן 61) חיפה
 מדינה:  ישראל
 השכלה:  בסמ"ת  אוניברסיטת תל אביב 
 עיסוק:  מנכ"ל משכנות שאננים
 תחום סיקור:  הקים וניהל את אתר ynet
 קישורים חיצוניים
 https://www.linkedin.com/in/motischwartz/
 
מוטי שוורץ (נולד ב-1 ביוני 1963) הוא מנכ"ל משכנות שאננים. בעברו היה המייסד והמנכ"ל הראשון של אתר החדשות ynet, הקים את אגף התוכן הסלולרי בחברת פלאפון, שימש כסמנכ"ל ניו מדיה של קבוצת Jerusalem Post ומנכ"ל בפועל של  בית התפוצות.
היסטוריה

מוטי שוורץ נולד בחיפה בשנת 1963. למד בבית הספר היסודי בארי, ולאחר מכן למד בחטיבת הביניים עירוני ג' ובבית ספר התיכון בסמ"ת.
בשנת 1982 התגייס לצבא ושירת בחטיבת הנח"ל בתפקידי לחימה. בשנת 1986 השתחרר בדרגן סרן והחל ללמוד את התואר הראשון בחוג למדעי המדינה באוניברסיטת תל אביב, אותו סיים בשנת 1989. באותה שנה החל את לימודי התואר השני במדעי הניהול, בבית הספר למנהל עסקים באוניברסיטת תל אביב, אותו סיים ב-1992.
במקביל שירת במערך האבטחה של משרד ראש הממשלה עד לשנת 1991.
בשנת 1994 הצטרף לקבוצת ידיעות אחרונות כמנכ"ל ומנהל פרויקטים של חברת ידיעות אינטרנט, וייסד את קבוצת התוכן שנהפכה לאחר מכן לאתר ynet. הוא שימש בתפקיד עד לסיום תפקידו בשנת 2001.
בין השנים 2001-2004 שימש מנהל אגף התוכן בחברת פלאפון.
שנת 2005 שימש כסמנכ"ל ניו מדיה בקבוצת  Jerusalem post עד שנת 2007.
בשנת 2010 מונה שוורץ לסמנכ"ל התוכן של בית התפוצות, ולאחר מכן משנה למנכ"ל בית  ואף שימש כמנכ"ל בפועל עד שנת 2013.
בשנת 2013 מונה שוורץ למנכ"ל משכנות שאננים במקומו של אורי דרומי.
הערות שוליים

1 2  נתן ליפסון, מוטי שוורץ, מנכ"ל Ynet, עוזב; יחליף אותו מנכ"ל "ידיעות תקשורת", יעקב נצר, באתר TheMarker‏, 11 בינואר 2001
↑  אפי לנדאו, ‏מענה קולי, באתר גלובס, 21 בפברואר 2002
↑  רוני שפי, מוטי שוורץ מונה לסמנכ"ל תוכן של בית התפוצות, באתר News1 מחלקה ראשונה, 9 במרץ 2010
↑  דף הלינקדין של מוטי שוורץ, באתר Linkedin
↑  מיה סלע, מוטי שוורץ מונה למנכ”ל משכנות שאננים בירושלים, באתר הארץ, 5 במרץ 2013
לינוס ואלקוויסט

לינוס ואלקוויסט (בשוודית: Linus Wahlqvist; נולד ב-11 בנובמבר 1996 בנורשפין שבשוודיה) הוא כדורגלן שוודי המשחק בעמדת הבלם בקבוצת נורשפין בליגת העל השוודית ובנבחרת שוודיה.
קריירת מועדונים

ואלקוויסט נולד בנורשפין שבשוודיה. הוא החל לשחק במחלקת הנוער של המועדון המקומי אנבי BK, ובשנת 2009 עבר למחלקת הנוער של המועדון הבכיר בעיר, נורשפין, המשחק בליגת העל השוודית. ב-6 באפריל 2014 ערך ואלקוויסט את הופעת הבכורה שלו במועדון, כשנכנס כמחליף בדקה ה-88 בניצחון 2-0 על הלסינגבורג במסגרת המחזור השני בליגה. ואלקוויסט ערך 24 הופעות ליגה בעונת 2014. ב-4 ביולי 2015 הבקיע ואלקוויסט את שער הבכורה שלו במועדון, שער בדקה ה-13 בניצחון 3-1 על מאלמה במסגרת המחזור ה-14 בליגה. הוא ערך 29 הופעות ליגה בעונת 2015, בה זכתה נורשפין באליפות שוודיה. בנוסף, שיחק ואלקוויסט במשחק הסופר קאפ השוודי, בו ניצחה נורשפין את גטבורג בתוצאה 3-0.
קריירה בינלאומית

ב-6 בינואר 2016 ערך ואלקוויסט את הופעת הבכורה שלו בנבחרת שוודיה, כשנכנס כמחליף בדקה ה-83 בתיקו 1-1 נגד נבחרת אסטוניה במשחק ידידות.
תארים

אליפות שוודיה (1): 2015
הסופר קאפ השוודי (1): 2015
לימון לימונרו

Limón limonero (לימון, עץ לימון) הוא פסודובלה ספרדי, שהוקלט בשנת 1936, וזכה גם לנוסח עברי בשנת 1952.
הגרסה הספרדית

השיר חובר על ידי סיקסטו קנטבראנה (Cantabrana Ruíz-Aguirre, Sixto 1890-1965) ורמון פרליו (Ramón Perelló y Ródenas 1903-1978),
הולחן בידי חואן מוסטאסו (Juan Mostazo Morales 1903-1938)
ובוצע לראשונה בפי קונצ'יטה פיקר (María de la Concepción Piquer López 1908-1990)
.
ב-1938 נכלל ביצוע של השיר בפי אסטרלייטה קאסטרו (Estrellita Castro 1912-1983) בסרט בשם Mariquilla Terremoto (מריקיליה רעידת אדמה). הסרט אבד במהלך מלחמת האזרחים הספרדית והוקלט מחדש בפי הזמרת ב-1963
.
לשיר יש ביצועים נוספים שחלקם מושרים כמו הגרסה המקורית בגוף ראשון, וחלקם בשינויים המתבקשים - בגוף שלישי.
הגרסה הספרדית > תרגום השיר לעברית

למרגלות עץ לימון פורח

בלילה שלעולם לא אשכח

לבחור אלגנטי ושחצן

נרגשת הענקתי את אהבתי.
אני האמנתי לשבועתך

ולא הבחנתי שהולכת אותי שולל

וכעת הסערה מטביעה אותי

כשאני רואה כיצד ננטשתי.
ובצילו של אותו עץ לימון

שביום אחר ראה אותי מחייכת

משירה (כעלי שלכת) אחת לאחת את מכאובי

כמו לוורד אני שרה לו כך:
פזמון: עץ לימון, אח לימון עץ לימון

לצידך אמר לי בחור

שקרן ורמאי:

"אהבתיך כפי שלא אהבתי מעולם אחרת

בת ההרים אני אוהב אותך"

רחם עלי, הקל על כאבי

אח לימון עץ לימון

עץ לימון אהוב.
בדרכים זרועות בקוצים

עם כאבי הנורא יצאתי לשוטט

ושקועה בעצב יסורי

אינני מצליחה לשכוח את מעשך המרושע
אך מקץ השנים

אלוהים העניש אותו

בכך שאשה אחרת בגדה בו

כפי שהוא בגד בי.
ובצילו של אותו עץ לימון

שפרח ושהרוח יבשה אותו

היום ראיתיו בוכה לצידו

על הבגידה, בדיוק כמוני.
פזמון: עץ לימון, אח לימון עץ לימון..
הגרסה העברית

הנוסח העברי נכתב בידי אברהם ברושי. לילית נגר ביצעה אותו לראשונה בשנת 1952. גם גבי ברלין ביצע אותו.
שם השיר מוזכר בשיר "תל אביב רומנסרו" (מילים: יורם טהרלב, לחן: נורית הירש) ששר חיים משה.
הריקוד

ריקוד הזוגות המקובל בהרקדות בארץ חובר בידי ספי אביב בשנת 1994
.
הערות שוליים

↑  הביצוע המקורי של קונצ'יטה פיקר
↑  הביצוע המחודש של אסטרלייטה קאסטרו
↑  מילות השיר בספרדית ופרטים נוספים עליו
↑  הביצוע של לילית נגר
↑  הריקוד לימון לימונרו
מזון D

|  מידע כללי |
| --- | --- |
 הרכב:  האדרון
 סטטיסטיקה:  בוזון
 קבוצת שיוך:  מזון
 סמל:  D
 תכונות
 ספין:  0 ħ
 מספר לפטוני:  0
 מספר באריוני:  0
 מטען צבע:  0
 אינטראקציות:  הכוח החזק, אלקטרומגנטיות, הכוח החלש, כבידה
 הרכב קווארקים:  D+: cd D-: dc D0: cu D0: uc
 אורך חיים:  D±: ‎1.04×10-12‎ שניות  D0: ‎4.101×10-13‎ שניות
 היסטוריה
 נצפה?:  כן
 תאריך גילוי:  1976
 ניסוי:  גלאי Mark I
 מתקן:  SPEAR
 מוסד:  SLAC
 
מֶזון D הוא מזון קסום המכיל קוארק קסום ואנטיקוארק למטה, או את האנטי-חלקיקים שלהם, או קוארק קסום ואנטיקוארק למעלה, או את האנטי-חלקיקים שלהם. מזוני D הם ההאדרונים הקסומים הקלים ביותר, כלומר, החלקיקים המורכבים בעלי המסה הנמוכה ביותר שיש להם את המספר הקואנטי קסם. המסה של מזוני D טעונים היא 1,869.58 MeV. המסה של מזוני D נייטרליים היא 1,864.83 MeV.
אורך החיים של מזוני D טעונים הוא ‎1.04×10-12‎ שניות. אורך החיים של מזוני D נייטרליים הוא ‎4.101×10-13‎ שניות.
מזון D התגלה ב-1976, בגלאי Mark I של מאיץ החלקיקים SPEAR ב-SLAC שבאוניברסיטת סטנפורד. מזון D התגלה כשנתיים לאחר גילויו של המזון J/psi, שהיה החלקיק הראשון שהתגלה המכיל קוארק קסום. שני החלקיקים התגלו באותו גלאי. J/psi אינו חלקיק קסום (מספר הקסם שלו הוא 0), לעומת מזון D, הנושא מספר קסם של 1 או מינוס 1.
ראו גם

קוארק קסום
J/psi
מזון (חלקיק)
מוטי ששון (כדורגלן)

מרדכי ששון (נולד ב-29 באוגוסט 1975) הוא כדורגלן עבר ישראלי ששיחק בעמדת המגן הימני וכקשר לסירוגין. ברוב שנות הקריירה שלו שיחק בבני יהודה.
קריירה

ששון התחיל את הקריירה שלו במחלקת הנוער של בני יהודה. ב-24 באוקטובר 1992, ערך את הופעת הבכורה שלו בקבוצה הבוגרת בניצחון 1–2 נגד הפועל ירושלים. בעונת 1994/1995, הפך לשחקן הרכב בקבוצה ורשם 29 הופעות בליגה ואף כבש שער אחד. בעונת 1996/1997, זכה עם הקבוצה בגביע הטוטו.
בקיץ 1998 הושאל למכבי יפו, במדיה רשם 14 משחקי ליגה. בסיום העונה, ירדה יפו לליגה השנייה וששון חזר לבני יהודה. בקיץ 2000, הושאל להפועל בית שאן. עונה לאחר מכן, חזר לבני יהודה שירדה לליגה הלאומית עונה קודם לכן, וסייע לה לחזור לליגת העל אחרי היעדרות של עונה אחת.
ב-2 באוגוסט 2006, עת סיימה בני יהודה את האימון וששון עשה את דרכו לביתו, ששון נפצע באורך בינוני ברגלו לאחר שעבר תאונת דרכים. ששון, לא זכה לחזור למגרשים ונאלץ לפרוש מכדורגל.
תארים

גביע הטוטו: 1996/1997
הערות שוליים

↑  רותם גרוסמן, בני יהודה: מוטי ששון נפצע בינוני בתאונת אופנוע, באתר ynet, 3 באוגוסט 2006
מוסא מארגה

מוסא מארגה (בצרפתית: Moussa Marega; נולד ב-14 באפריל 1991) הוא כדורגלן המשחק כחלוץ וכקיצוני ימני בנבחרת מאלי ובקבוצת הכדורגל שארג'ה.
מארגה נולד בלז אוליס שבפרברי פריז, והחל את הקריירה במועדון כדורגל קטן באברי, צרפת, ב-2011. הוא עבר בין מספר מועדונים צרפתיים, בהם קבוצה מהעיר אמיין, וב-2014 עבר לעונה אחת לקבוצת אספרנס מהעיר תוניס. ב-2015 עבר לקבוצה הפורטוגזית מאריטימו מהאי מדיירה; בעונה זו כבש 15 שערים. בשנה שלאחר מכן עבר לקבוצת פורטו.
מונטמורילוניט

| --- | --- |
מונטמורילוניט
 תכונות המינרל
 הרכב כימי:   (Na,Ca)x(Al,Mg)2(Si4O10)(OH)2•nH2O 
 מערך קריסטלוגרפי:  מונוקליני
 צורת הגביש:  מקבץ עלעלי או גושי, הגבישים זעירים ביותר.
 צבע:  לבן, אפור או ורוד. לעיתים מופיעים כתמי צבע בצהוב או ירוק כתוצאה מזיהומים.
 ברק:  עמום
 שקיפות:  הגבישים הבודדים שקופים למחצה. גוש של המינרל הוא אטום.
 פצילות:  מושלמת בכיוון אחד אך לא ניתן לזהותה בגושים.
 שבירה:  בלתי אחידה עד עלעלית.
 קשיות:  2-1 בסולם מוס (לעיתים משאיר סימנים על פיסת ניר)
 משקל סגולי:  משתנה. בממוצע בין 2.3 ל-3.
 שרטוט:  לבן
 מינרלים נלווים:  גארנט, קוורץ, ביוטיט ומינרלי חרסית אחרים
שרטוט סכמטי של מבנה המונטמורילוניט.
אפור - חמצן
צהוב - צורן
אדום - מימן
שחור - אלומיניום
מונטמורילוניט הוא מינרל חרסית, משמע, מינרל פילוסיליקטי - (סיליקטים במבנה בצורת לוחיות), רך מאוד המתגבש בגבישים מיקרוסקופיים ויוצר חרסית. המינרל קרוי על שם המקום בו זוהה לראשונה, מונטמוריליון שבצרפת. המונטמורילוניט השייך לתת-משפחת מינרלי החרסית הקרויה קבוצת הסמקטיט.
המונטמורילוניט בנוי משלוש שכבות היוצרות לוחית. שתי השכבות החיצוניות בנויות מטטרהדרונים של SiO4. שלושה מתוך ארבעת אטומי החמצן נמצאים במישור השכבה ומתחברים לאטומי חמצן של הטטרהדרונים האחרים באותה שכבה ויוצרים בכך רשת של משושים. אטום החמצן המהווה את הקודקוד הרביעי של הטטרהדרון מתקשר עם השכבה האמצעית. השכבה האמצעית בנויה מאוקטהדרונים (גופים בעלי שמונה מישורים) שבמרכזם אלומיניום המוקפים באטומים של חמצן או בקבוצת ההידרוקסיל (OH). מבנה זה מכונה חרסית של 2:1. עובי הלוחית כ-~ 1nm‏. בין הלוחיות מפרידה שכבת ביניים המכילה מים ויונים ספוחים.
המונטמורילוניט הוא המרכיב העיקרי בבנטוניט, תוצר בליה של אפר געשי. תכולת המים במונטמורילוניט משתנה ונפח המינרל גדל באופן משמעותי ככל שהוא סופח יותר מים. המונטמורילוניט בנוי מנתרן, סידן, אלומיניום, מגנזיום, סיליקט והידרוקסיד, ונוסחתו הכימית היא
Na,Ca)x(Al,Mg)2(Si4O10)(OH)2•nH2O‏). לעיתים קרובות יהוו אשלגן, ברזל וקטיונים נוספים תחליפים מקובלים לקטיונים בנוסחה כשהיחס המדויק בין הקטיונים תלוי במינרל המקורי שממנו נוצר המונטמורילוניט.